google/wiki40b huggingface dataset:
Popradská rovina

Polohopis

Územie sa nachádza v strednej časti Podtatranskej kotliny, v juhozápadnej časti podcelku Popradská kotlina. Zaberá rovinaté územie v okolí rieky Poprad, približne od Mengusoviec po východný okraj Popradu. Na južnom okraji leží mesto Svit, v severnej časti leží obec Batizovce. Západným smerom susedí Štrbská pahorkatina, severne nadväzuje Lomnická a juhovýchodne Vrbovská pahorkatina, všetky patriace do Popradskej kotliny. Juhozápadný okraj ostro vymedzuje Dúbrava, podcelok pohoria Kozie chrbty. 
Vysoko položenou rovinou pretekajú od západu na východ viaceré vodné toky, pričom os územia tvorí riečka Poprad. Na tomto pomerne neveľkom území priberá Mlynicu, Háganský potok a v Poprade i Velický potok, ktorý neďaleko letiska priberá Batizovský potok.
Územím roviny vedú významné dopravné koridory; Európska cesta 50, vedúca v trase diaľnice D1 (Žilina – Košice), cesta I/18 (Liptovský Mikuláš – Levoča) i železničná trať Žilina – Košice. V Poprade cestné ťahy križuje I/66 (Rožňava – Kežmarok) a z mesta vedie i dopravné spojenie so Starým Smokovcom – cesta II/534 a železničná trať Poprad – Starý Smokovec. Na východnom okraji mesta sa na hlavnú železnicu pripája i regionálna trať do Starej Ľubovne a severozápadne od mesta leží medzinárodné letisko.

Ochrana územia

Prevažná časť Popradskej roviny leží na území ochranného pásma Tatranského národného parku. Z maloplošných, osobitne chránených lokalít v tejto časti Popradskej kotliny leží prírodná rezervácia Jelšina a juhozápadného okraja sa dotýka prírodná rezervácia Baba.
Jolana Hroncová

Životopis

Odbor Pedagogika a Filozofia študovala na Filozofickej fakulte Univerzity Komenského v Bratislave (1968 – 1973). Po ukončení školy pracovala v Ústave experimentálnej pedagogiky SAV a v roku 1978 nastúpila na Katedru pedagogiky  Pedagogickej fakulte UMB v Banskej Bystrici, kde pôsobí dodnes.
Leyviller

Poloha

Obec má rozlohu 7,25 km². Najvyšší bod je položený 291 m n. m. a najnižší bod 224 m n. m.

Obyvateľstvo

Počet obyvateľov obce je 474 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štruktúrna geológia

Štruktúrna geológia je vedný odbor geológie, ktorý sa zaoberá rozložením horninových telies pomocou štúdia geologických štruktúr v priestore, študuje najmä ich vznik a vývoj. Je to interdisciplinárna veda, zahŕňajúca v sebe znalosti z geomorfológie, tektoniky a metamorfných procesov. Na zistenie veku, kedy sa niektorý útvar vymodeloval, využíva geochronológiu. Pri štúdiu deformácie hornín používa metódy štruktúrnej analýzy, ktorú aplikuje pri analýze zmeny tvarov horninových telies. Má význam aj pri vyhľadávaní nerastných surovín, kde sa využíva napr. pri vyhľadávaní štruktúrnych pascí na uhľovodíky, najmä ropy a plynu, pri sledovaní rudných štruktúr, napr. rudných žíl. Pri tom je potrebné analyzovať údaje zo zemského povrchu, vrtov, seizmických alebo iných geofyzikálnych meraní. V súčasnosti sa v štruktúrnej geológii vo zvýšenej miere začína využívať 2D/3D analógové aj počítačové modelovanie.
Fourneville

Poloha

Obec má rozlohu 6,86 km². Najvyšší bod je položený 145 m n. m. a najnižší bod 54 m n. m.

Obyvateľstvo

Počet obyvateľov obce je 493 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ferenc Martos

Ferenc Martos (* 10. január 1875, Arad – † 24. november 1938, Budapešť) bol maďarský spisovateľ.
Vyštudoval právo, a v roku 1896 začal pracovať na ministerstve školstva. Popri tom bol aj spolupracovníkom denníkov Napló a Magyar Hírlap neskôr aj redaktorom v Fovarosi Lapok. Taktiež začal písať novely, básne, a aj divadelné hry. Postupne sa v spolupráci s priateľom, skladateľom Huszkom, dopracoval k písaniu operetných libriet. Keďže v tom bol veľmi úspešný a jeho práce boli kvalitné, od roku 1904 písal výhradne len libretá pre viacerých slávnych operetných skladateľov, akými boli Viktor Jacobi, Emmerich Kálmán, Franz Lehár a iní.
Charles Eldon Brady

Životopis

Vyštudoval North Moore High School, Robbins, Severná Karolína a v tom istom roku 1969 nastúpil na univerzitu v Severnej Karolíne ( University of North Carolina at Chapel Hill) na štúdium medicíny. V rokoch 1971-1975 pokračoval v štúdiách na Duke University, Durham, Severná Karolína. V rokoch 1999-2000 absolvoval ročné štúdium biológie na University of Tennessee. Medzitým vystriedal celý rad zamestnávateľov, absolvoval letecký výcvik a v roku 1992 sa zapojil v NASA do výcvikového strediska astronautov. Štyri roky potom absolvoval let do vesmíru, v roku 2002 z NASA odišiel. Bol ženatý s Cathy Ann, rodenou Schererovou, neskôr sa s ňou rozviedol. Našiel si družku Susan Osenovou a mali spolu v roku 2002 syna Charlesa. Používal prezývku Chuck. V roku 2006 vo svojich 54 rokoch zomrel zrejme vlastnou rukou z nejasných príčin.
Montgibaud

Poloha

Obec má rozlohu 13,99 km². Najvyšší bod je položený 474 m n. m. a najnižší bod 324 m n. m.

Obyvateľstvo

Počet obyvateľov obce je 231 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lukáš Čmelík

Žilina

Čmelík debutoval za prvý tím Žiliny 17. novembra 2012 vo vonkajšom zápase s Ružomberkom. Žilina prehrala 0–1. Čmelík sa postupne prepracoval až do základnej zostavy Žiliny a v sezóne 2014/15 dokonca zaznamenal až desať gólov. V rokoch 2016 až 2017 mal ale disciplinárne problémy a hosťoval v švajčiarskom Sione a poľskom Piaste Gliwice.

Dunajská Streda

V roku 2017 podpísal kontrakt s Dunajskou Stredou. Pod talianskym trénerom Marcom Rossim v sezóne 2017/18 veľa šancí nedostal, no po príchode nemeckého trénera Petra Hyballu začal pravidelne hrávať. V sezóne 2019/20 je dôležitým členom základnej zostavy.
Martin Pagaard Wolff

Životopis

Pochádza z Ribe. Od roku 2001 do roku 2003 bol bubeníkom dánskej death metalovej skupiny Slugs, s ktorou vydal demo album Sex, Slugs & Rock'n'roll. V roku 2006 bol hudobným inžinierom v albume faerskej folk metalovej skupiny Týr. Odvtedy pôsobí v albumoch rôznych hudobných skupín ako Volbeat, Nightrage, Fear My Thoughts a iných ako hudobný inžinier, technik, producent a gitarista.
Modrá guľová hviezdokopa

Modrá guľová hviezdokopa je osobitný druh guľovej hviezdokopy, ktorý bol objavený v Magellanových mrakoch. Tvarom je zhodná s klasickými guľovými hviezdokopami, odlišuje sa však zložením, ktorým pripomína otvorené hviezdokopy.
Obsahuje veľa modrých a bielych horúcich obrov, ktoré sa nenachádzajú v bežných guľových hviezdokopách. Zatiaľ nie je známy ich pôvod, ako aj skutočnosť, prečo sa vyskutujú vo veľkom počte v Magellanových mrakoch, kde tvoria asi 40 % všetkých guľových hviezdokôp a v Mliečnej ceste a v Galaxii Androméda je ich iba niekoľko percent.
Pravdepodobne sú to veľmi mladé objekty, na rozdiel od  veľmi starých obyčajných guľových hviezdokôp. Medzi najväčšie známe modré guľové hviezdokopy patrí NGC 1866 vo Veľkom Magellanovom mraku.
Mirepoix-sur-Tarn

Poloha

Obec má rozlohu 5,46 km². Najvyšší bod je položený 221 m n. m. a najnižší bod 85 m n. m.

Obyvateľstvo

Počet obyvateľov obce je 712 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Villécloye

Poloha

Obec má rozlohu 7,18 km². Najvyšší bod je položený 319 m n. m. a najnižší bod 182 m n. m.

Obyvateľstvo

Počet obyvateľov obce je 237 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
SDRAM

SDRAM (skratka z Synchronous Dynamic Random Access Memory) je druh polovodičovej pamäte RAM. Je druhom dynamickej RAM (DRAM), kde prenosu údajov predchádza zápis adresy (multiplexovanej podobne ako u DRAM) a nastavenie nasledujúceho režimu, a samotný prenos údajov je riadený hodinovým signálom bez opakovaného zápisu adresy. Tým je umožnený zápis a čítanie údajov v blokoch („bursts“) výrazne vyššou rýchlosťou než u bežných DRAM (náhodný prístup je však samozrejme pomalší).
Denguin

Poloha

Obec má rozlohu 12,29 km². Najvyšší bod je položený 271 m n. m. a najnižší bod 120 m n. m.

Obyvateľstvo

Počet obyvateľov obce je 1 726 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beliansky potok (prítok Popradu)

Priebeh toku

Pramení v Belianskych Tatrách v lokalite Zákľuky v nadmorskej výške okolo 1 015 m n. m. Tečie východojuhovýchodným smerom cez Tatranské podhorie a Kežmarskú pahorkatinu v Popradskej kotline, preteká mestom Spišská Belá a ústi do Popradu východne od mesta v nadmorskej výške cca 598 m n. m.
V lokalite Rybníky preteká malým jazerom, vzápätí sa od hlavného koryta oddeľuje tok Hučavy, ktorý pokračuje na východ. Beliansky potok sa stáča na severovýchod, zľava priberá krátky prítok z oblasti Vysokej bazičky, pokračuje na juhovýchod a priberá koryto Hučavy sprava.
Tellón z Oresteionu

Tellón (starogr. Τέλλων – Tellón) bol olympijský víťaz v boxe dorastencov v roku 472 pred Kr.
Tellóna z arkádskeho Oresteionu korunovali v Olympii vencom za víťazstvo v boxe dorastencov na 77. hrách v roku 472 pred Kr. (Pausanias v 2. stor. za jeho rodisko uvádza Oresthasion, ktorý sa podľa Thukydida v 5. stor. pred Kr. nazýval Oresteion.) Box dorastencov sa stal olympijskou disciplínou na 41. hrách v roku 616 pred Kr. V starovekom Grécku mal box (pygmé) voľnejšie pravidlá. Dovoľovalo sa všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Súboj trval tak dlho, kým sa neskončil pre jedného zo súperov víťazstvom.
Staroveký grécky cestovateľ a spisovateľ Pausanias v druhom storočí navštívil Olympiu a zaznamenal, že v posvätnom okrsku olympijskej Altidy videl sochu Tellóna. Archeológovia podstavec jeho sochy so stopami kovových nôh objavili. Ležal pri stene byzantskej budovy na okraji chrámovej terasy. Starší nápis sa datuje do 5. stor. pred Kr. a mladší do 1. stor. pred Kr., kedy bol obnovený.
Jouvençon

Poloha

Obec má rozlohu 6,3 km². Najvyšší bod je položený 197 m n. m. a najnižší bod 172 m n. m.

Obyvateľstvo

Počet obyvateľov obce je 420 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tilloy-lez-Cambrai

Poloha

Obec má rozlohu 3,32 km². Najvyšší bod je položený 81 m n. m. a najnižší bod 49 m n. m.

Obyvateľstvo

Počet obyvateľov obce je 574 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Družba (ropovod)

Ropovod Družba (rus. нефтепровод Дружба; v preklade priateľstvo) je najdlhší ropovod na svete, začínajúci v ruskej Samare a vedúci cez Bielorusko, Poľsko, Nemecko (severná vetva) a Ukrajinu, Maďarsko, Slovensko a Česko (južná vetva). Jeho hlavným účelom bolo zásobovať ropou socialistické štáty, čím ich učinil de facto ekonomicky závislými na ZSSR. Je využívaný dodnes a Rusko ním stále dodáva veľké množstvo ropy do Európy. V roku 2009 mal kapacitu 1,2 až 1,4 miliónov barelov (190 až 222 miliónov litrov) denne. Ropovod tvorí sústavu rúr rôzneho priemeru od 52,25 cm do 100,5 cm, ktoré poháňa 31 prečerpávacích staníc. Prechádza kompletne pod zemou.
Dohoda o výstavbe ropovodu bola podpísaná 18. decembra 1959. Stavba sa začala o rok neskôr 10. decembra 1960. Dokončený bol v októbri roku 1964, kedy ním začala prúdiť prvá ropa zo Sovietskeho zväzu. Napriek tomu, že sa sovietsky blok pýšil dokončením stavby ako veľkým víťazstvom socializmu, stavba v skutočnosti vyžadovala import veľkej časti dôležitých súčastí na Západe. Až 40 % všetkých 100 cm hrubých potrubných rúr bola zakúpená v Švédsku, Taliansku a neskôr v Západnom Nemecku, a to aj napriek tomu že NATO neodporúčalo uskutočnenie tohto obchodu.
Družba začína v Samare, v juhovýchodnom Rusku, kde sa zbiehajú ďalšie ropovody zo Sibíri, Uralu a Kazachstanu. Vedie západným smerom do Bieloruska, kde sa rozdvojuje na severnú vetvu (vedúcu do Poľska a Nemecka) a na južnú vetvu (vedúcu cez Ukrajinu do Maďarska, Slovenska a Česka). Ropa prejde trasu dlhú vyše 4000 km. Transportuje ropu z ruskej volgo-uralskej a západosibírskej panvy ako aj z ropných polí v Kazachstane.
Prevádzkovateľom Družby je spoločnosť Transneft.
Pommereux

Poloha

Obec má rozlohu 5,39 km². Najvyšší bod je položený 223 m n. m. a najnižší bod 144 m n. m.

Obyvateľstvo

Počet obyvateľov obce je 106 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Železničná trať Trutnov – Svoboda nad Úpou

Dejiny

Dráhu vlastnila a prevádzkovala spoločnosť Rakúska severozápadná dráha od decembra 1871 až do svojho zoštátnenia 1. januára 1908.
28. septembra 1997 České dráhy zastavili osobnú dopravu na tejto trati. K obnoveniu osobnej dopravy došlo 12. decembra 1997, kedy sa stala prevádzkovateľom dráhy a pravidelnej osobnej dopravy spoločnosť Viamont. Trať je obsluhovaná motorovým vozidlom radu 810, ktorý má Viamont prenajatý od Českých dráh.

Budúcnosť

Mesto Pec pod Sněžkou plánuje predĺženie trate zo Svobody pod zjazdovku Javor, kde má vzniknúť podzemná konečná. Predĺženie má mať 15 km, sedem tunelov a deväť mostov. Hotovo má byť v roku 2020.
SOR NS 18

Prevádzka na Slovensku

V priebehu mája 2019 bola v Bratislave zahájená testovacia prevádzka prototypu autobusu. Zo začiatku sa testoval najmä na linke 61 a hokejovej linke H, v súvislosti s Majstrovstvami sveta v ľadovom hokeji 2019. Zároveň je Bratislava prvým mestom, kde bol tento typ autobusu vypravený do premávky s cestujúcimi.
Saint-Jory-las-Bloux

Poloha

Obec má rozlohu 16,94 km². Najvyšší bod je položený 242 m n. m. a najnižší bod 123 m n. m.

Obyvateľstvo

Počet obyvateľov obce je 255 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mazirot

Poloha

Obec má rozlohu 6,55 km². Najvyšší bod je položený 390 m n. m. a najnižší bod 255 m n. m.

Obyvateľstvo

Počet obyvateľov obce je 219 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tempomat

Adaptívny tempomat

Je podobný klasickému tempomatu s tým rozdielom, že vozidlo je vybavené radarom, ktorý sníma rýchlosť pred ním idúceho vozidla. V prípade potreby dokáže elektronika adaptívneho tempomatu samočinne pribrzdiť, alebo aj úplne zastaviť alebo naopak zrýchliť podľa aktuálnej dopravnej situácie pred vozidlom.
Prignac

Poloha

Obec má rozlohu 6,77 km². Najvyšší bod je položený 38 m n. m. a najnižší bod 16 m n. m.

Obyvateľstvo

Počet obyvateľov obce je 275 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vyšná Rybnica

Polohopis

Od západu až na juhovýchod sa tiahne pohorie Vihorlatské vrchy, na juhu Potiská nížina - Východoslovenskej nížiny. Najsevernejšia časť jej katastrálneho územia od čias existencie stolíc ( žúp ) bola súčasťou severnej hranice Užskej župy so sídelným mestom Užhorod (Ukrajina) a v mladšej histórii, ako aj v súčasnosti tvorí severnú časť hranice okresu Sobrance, v rokoch 1960 až 1996 okresu Michalovce a Košického kraja.

Dejiny

Vyšná Rybnica bola založená ako slovanská dedina na majetkoch šľachticov z Michaloviec a Tibavy na panstve Jasenov. Obývali ju v prevažnej miere sedliaci. Založili ju šoltýsi a pôsobili v nej ešte koncom 16. storočia.
Podľa autora práce Dejiny osídlenia Užskej župy Ferdinanda Uličného boli v roku 1567 v obci zdanené štyri sedliacke domácnosti, každá od polovice porty. V roku 1588 boli tri domácnosti hospodáriace na polovici porty a jedna na štvrtine porty. Štyri domácnosti boli želiarske a šoltýstvo patrilo už trom rodinám. V nasledujúcich rokoch došlo k značnému rozšíreniu dediny. V roku 1599 mala už 24 obývaných poddanských domov a dva až tri domy patrili šoltýsom. Na prelome 16. a 17. storočia bola stredne veľkou obcou. V 17. a začiatkom 18. storočia väčšina poddaných obec v dôsledku stavovských povstaní uhorskej šľachty opustila alebo vymrela. V roku 1715 hospodárilo v nej jedenásť sedliackych a jedna želiarska rodina. Vplyvom postupného zvyšovania počtu obyvateľov v Užskej župe od začiatku 19. storočia možno predpokladať, že v tomto období dochádzalo k zvyšovaniu počtu usadlostí (rodín) aj v obci. V priebehu storočia sa počet obyvateľov mierne zvyšoval. Začiatkom 20. storočia od roku 1910 dochádza k miernemu nárastu obyvateľov. V 20. rokoch 20. storočia sa vplyvom silného vysťahovalectva znížil počet obyvateľov. Napríklad pri sčítaní ľudu v roku 1910 žilo v zahraničí 113 obyvateľov z celkového počtu 486, čo predstavovalo 23 %.

Školstvo

Prvá škola vo Vyšnej Rybnici bola cirkevná grécko-katolícka. Vyučovalo sa v nej od roku 1850 v jazyku rusínskom a neskôr v maďarskom. V roku 1936 škola prešla pod správu obce, neskôr ako aj ostatné školy bola tiež zoštátnená. Táto stará škola nevyhovovala, preto sa začalo s výstavbou novej školy. Vyučovať sa v novej škole začalo v roku 1972.
Školu navštevovali aj žiaci z Vyšných Remiet. V škole vyučovalo 6 učiteľov a navštevovalo ju 141 detí, z toho 64 rómskych. Počet rómskych detí postupne klesal, lebo časť obyvateľstva sa odsťahovala z obce. Aj z toho dôvodu boli v škole len 2 triedy, školská družina a školská jedáleň.
V školskom roku 2004 školu navštevovalo 31 žiakov z obce Vyšná Rybnica. Na škole tak ako v minulosti sa vyučuje len v 2 triedach, v škole pracuje aj školská družina a jedáleň.
Svetová organizácia skautského hnutia

Svetová organizácia skautského hnutia (angl. World Organisation of the Scout Movement, skrátene WOSM) je medzinárdoná asociácia združujúca uznané skautské organizácie jednotlivých krajín. Podporuje spoluprácu a skautské aktivity na medzinárodnej úrovni. Najznámejšou akciou je organizácia jamboree - celosvetového stretnutia desiatok tisíc skautov. Zakladateľom skautingu sa stal vojenský generál Lord Robert Baden-Powell.
Skautské hnutie vzniklo v roku 1907, potreba medzinárodnej kooperácie viedla v roku 1920 k založeniu WOSM. Hlavná kancelária WOSM sídli v Kuala Lumbur v Malajsii. 
Svetová organizácia však funguje predovšetkým na báze 6 regiónov: európskeho, afrického, arabského, interamerického, euroázijského a ázijsko-pacifického. WOSM bol pôvodne organizáciou len pre skautov (mužov), zatiaľčo partnerská organizácia WAGGGS združovala len skautky (ženy). Dnes už je však WOSM otvorený aj mužom a ženám. Slovenský skauting sa stále registruje v oboch organizáciách - skauti vo WOSM a skautky vo WAGGGS. Otázka spolupráce, príp. spojenia oboch svetových skautských organizácií WOSM aj WAGGGS je už dlhší čas horúcou témou v medzinárodnom skautingu. Spojeniu však zatiaľ bránia kultúrne dôvody najmä z arabského sveta, kde sa kladie striktný dôraz na odlišné role muža a ženy, a teda aj odlišnosti v ich výchove. Ešte väčšou prekážkou je však odpor veľkých oddelených tradičných organizácií skautov a skautiek v USA a Veľkej Británii, ktoré sú zároveň i najväčšími donormi svetového skautingu.

Vedenie organizácie

Hlavným orgánom celej organizácie je Svetová skautská konferencia, ktorá sa skladá zo zástupcov všetkých členských organizácií. Schádza sa každé tri roky. Svetový skautský výbor sa skladá z 12 členov, ktorí sú volení svetovou konferenciou a konajú v jej mene. Skautský výbor zastupuje záujmy celého hnutia ako celku nie záujmy svojej krajiny. Predsedovia regionálnych výborov pôsobia ako poradné orgány Svetového výboru a zúčastňuje sa s nimi všetkých zasadnutí.

Svetová skautská kanceláriu

Zamestnanci organizácie pracujú celkom v siedmich kanceláriách po celom svete. Každá z kancelárií sa nachádza na území každého zo šiestich regiónov. Svetová skautská kancelária (World Scout Bureau Central Office) sídli v Kuala Lumpur a generálnym tajomníkom svetovej organizácie skautského hnutia je od marca 2017 Ahmad Alhendawi z Jordánska.
Quartier de l’Arsenal

Quartier de l'Arsenal (štvrť Zbrojnica) je 15. štvrť v Paríži, ktorá je súčasťou 4. obvodu.
Má rozlohu 48,7 ha a je vymedzená z juhu riekou Seinou, ulicami Rue Saint-Paul a Rue de Turenne na západe, Rue du Pas-de-la-Mule a Place des Vosges na severe a Boulevard Beaumarchais, Place de la Bastille a Boulevard Bourdon na východe.
Štvrť bola pomenovaná podľa bývalej zbrojnice, dnes sídla Bibliothèque de l'Arsenal.
La Digue

La Digue je tretí najväčší ostrov Seychel. Patrí medzi ostrovy z málo porušenou prírodou. Najznámejšia pláž na tomto ostrove je Anse Source d´Argent.
Čierne Indie

Obsah románu

Kniha má trochu čudný názov, ktorý nemá nič spoločného s Indiou. Ide totiž o preklad anglického termínu "black Indies", ktorým sa označujú rozsiahle britské uhoľné revíry. A román sa tiež skutočne odohráva na Britských ostrovoch, konkrétne v škótskom grófstve Stirlingshire. Jules Verne v ňom opisuje vznik a históriu ideálneho baníckeho mesta Coal-City (Uhoľné mesto), vybudovaného v jaskyni Nová Aberfoylie. Na začiatku príbehu stojí objav rozsiahlych uhoľných slojov banským predákom Simonom Fordom v starej vyťaženej bani, kde Ford býval aj so svojou rodinou v chate hlboko pod zemou. Toto bohatstvo podnietilo banského inžiniera Jamesa Starra k výstavbe veľkého podzemného mesta, v ktorom bývali zamestnanci bane aj so svojimi rodinami.
Mesto ležalo 450 metrov pod zemským povrchom na brehu podzemného jazera Malcolm a so svetom ho spájal tunel dlhý takmer 11 km (dopravu zaisťovala železnica). Srdcom mesta bola elektráreň. Elektrina sa využívala nielen na svietenie, ale aj na ťažbu uhlia. Pre veriacich tu bola na prirodzenej terase nad jazerom vybudovaná kaplnka. Obyvateľom sa v meste tak páčilo, že len zriedka vychádzali na povrch.
Vlastný dej románu sa točí okolo rôznych podivných a nebezpečných udalostí, ktoré boli obyvateľmi mesta najprv pripisované nadprirodzeným bytostiam (banským škriatkom), ale za ktorými v skutočnosti stál bývalý zamestnanec bane Silfax, ktorý so svojim vycvičeným výrom baňu tiež od jej uzavretia obýval. Nechýba ani ľúbostný motív (Fordov syn Harry sa zamiluje do dievčaťa Nell, ktorá bola nájdená v nepreskúmaných častiach jaskyne).
Guyans-Vennes

Poloha

Obec má rozlohu 19,67 km². Najvyšší bod je položený 984 m n. m. a najnižší bod 540 m n. m.

Obyvateľstvo

Počet obyvateľov obce je 704 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Épinay-sur-Duclair

Poloha

Obec má rozlohu 6,61 km². Najvyšší bod je položený 125 m n. m. a najnižší bod 55 m n. m.

Obyvateľstvo

Počet obyvateľov obce je 507 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Régie Autonome des Transports Parisiens

Régie Autonome des Transports Parisiens (väčšinou sa skracuje len ako RATP) je dopravný podnik prevádzkujúci sieť metra, električiek, autobusov a čiastočne RER (od roku 1969) vo francúzskom hlavnom meste Paríž. Spravuje aj niekoľko zvláštnych liniek, napr. lanovku na Montmartre alebo linku Orlyval. Ročne prepraví stovky miliónov cestujúcich. Jeho nadriadenou organizáciou je STIF (Syndicat des transports d'Île-de-France), ktorý je koordinátorom verejnej dopravy pre celý región Île-de-France.
Spoločnosť v súčasnej podobe bola vytvorená 21. marca 1948.
Peter Kinik

Športová kariéra

Lukostreľbe sa venuje od roku 2005. V roku 2007 debutoval medzinárodne. Podľa paralympijského hnutia debutoval v roku 2009 na svetovom šampionáte v Soule kde získal zlato.
Na Letnej paralympiáde 2012 v Londýne sa umiestnil na 8. mieste. Na Letnej paralympiáde 2016 v Rio de Janeiro získal bronzovú medailu v kategórii W1. V súboji o tretie miesto porazil reprezentanta Nemecka Uweho Hertera 133:125. Na Európskom pohári lukostrelcov v roku 2017 získal 2. miesto.
Žiba

Prítoky

Rieka nemá významnejšie prítoky, má tri málo významné ľavé a päť málo významných pravých prítokov, mimo ďalších celkom nevýznamných prítokov.
Hnevlivosť

Hnevlivosť je jedna z nerestí, ktorá spočíva v tom, že človek je zlostný, nahnevaný, prísny, nevľúdny, popudlivý, prchký.
William Forsythe

Kariéra

Je často obsadzovaný do rolí "ostrých chlapov" ako sú zločinci alebo vydierači. Objavil sa v mnohých filmoch ako vodca kriminálnikov ako rola Ritchie Madano v roku 1991 v Stevenovom Seagalovom filme Nemilosrdná spravodlivosť. Takisto bol spojený z organizovaným zločinom vo filme Gotti. Bol tiež obasdený do roli sériového vraha Johna Wayna Gacyho vo filme Dear Mr. Gacy, ktorý bol vydaný v roku 2010.

Osobný život

Willam Forsythe má 3 dcéry, Rebbecu narodenú v roku 1990, Angelicu narodenú v roku 1992 z manželstva s Melody Munyan a ďalšiu dcéru Chloe Merritt narodenú v roku 1993.